ომაიანეფი

ომაიანეფი – ომაიანეფიშ სახალიფოშ დინასტია, ნამუთ ქიანას მართუნდჷ 661–750 წანეფს. 

მართლმორწუმე ხალიფა ალიშ ღურაშ უკული ოხალიფეს ომაიანეფიშ საგვარეულოშ დინასტიურ მართუალაქ ქჷდიჭყჷ. დინასტიაშ პირველი წჷმმარინაფალი მუავია I რდჷ. თე დინასტიაშ მართუალაშ ბორჯის ომაფე ხვისტაშ ნოღათ გჷნირთჷ დამასკოქ. ომაიანეფი ობურჯუდეს ბიზანტიას, ქჷდიჸუნეს ოორუე აფრიკა, 711 წანას ქჷდიჸუნეს ესპანეთი.

ომაიანეფიშ საგვარეულე დოთირჷ აბასიანეფიშ დინასტიაქ (750–1258), ნამუსჷთ გიშაკერძაფილი თია მიშუძუდეს სპარსალეფს. არაბეფიშ პრივილეგიეფი დიჭყოლიდეს, სპარსალეფქ დუდი გენწიჭოფეს. ხვისტაშ ნოღა დამასკოშე ერაყიშ ნოღა ბაღდადშა გეგნიღეს.

 ომაიანი ხალიფეფიშ ერკებული 

 მუავია I : 661–680
 იაზიდ I : 680–683
 მუავია II : 683–684
 მარვან I : 684–685
 აბდ ალ-მალიქი : 685–705
 ვალიდ I : 705–715
 სულეიმან იბნ აბდ ალ-მალიქი : 715–717
 უმარ II : 717–720
 იაზიდ II : 720–724
 ჰიშამი : 724–743
 ვალიდ II : 743–744
 იაზიდ III : 744
 იბრაჰიმ იბნ ალ-ვალიდი : 744
 მარვან II იბნ მუჰამადი : 744–750

 რესურსედი ინტერნეტის 
 ომაიანეგი
 ომაიანეფი – ოხალიფეშ პირველი დინასტია

კატეგორია:ომაიანეფიშ ოხალიფე
კატეგორია:დინასტიეფი